ברוקלין תשע-תשע – דמויות
דמויות ראשיות > איימי סנטיאגו

| --- | --- |
 תוכנית טלוויזיה:  ברוקלין תשע-תשע
 הופעה ראשונה:  הפרק הראשון (אנ')
 הופעה אחרונה:  היום האחרון (אנ')
 מספר הופעות:  151 פרקים
 יוצרים:  דן גור מייקל שור
 גילום הדמות:  מליסה פומרו
 מידע
 סטטוס:  נשואה
 גזע:  בן אדם
 מין:  נקבה
 מקצוע:  מנהלת תוכנית שיקום המשטרה בלשית משטרה (לשעבר)
 נטייה:  טובה
 חברה בקבוצה:  מפקדת משטרת ניו יורק (אנ')
 חברה לשעבר בקבוצה:  מחלק 9-9
 אזרחות:  אמריקאית
 מקום מגורים:  ניו יורק
 דמויות קשורות
 משפחה:  ויקטור סנטיאגו (אב) קמילה סנטיאגו (אם) דייוויד סנטיאגו (אח) טוני סנטיאגו (אח) מייסון סנטיאגו (אחיין) חמישה אחים לא ידועים ג'ייק פראלטה (בעל) מקליין "מאק" פראלטה-סנטיאגו (בן) רוג'ר פראלטה (חם) קרן פראלטה (חמה)
 חברים:  צ'ארלס בויל טרי ג'פורדס ג'ינה לינטי רוזה דיאז ריימונד הולט מייקל היצ'קוק נורם סקאלי
 
איימי סנטיאגו היא בלשית בתחנה ושותפתו של הבלש ג'ייק פראלטה ולאחר מכן אשתו. איימי מוצגת כבלשית מחוננת שאוהבת לעבוד "על פי הספר" ומציגה התנהגות נויירוטית. איימי מנסה באופן תדיר לגרום לקפטן הולט לשמש כמנטור עבורה. בפרק הראשון בסדרה, טרי מסביר להולט שאופייה התחרותי של איימי נובע מילדותה ביחד עם שבעה אחים זכרים. איימי מוצגת כבלשית מחוננת שהולכת על פי הפרוצדורה ולעיתים קרובות עייפה מתעלוליו של ג'ייק. למרות שבתחילה היא מוצגת כחביבת המורים (אנ'), בהמשך הסדרה איימי מקבלת הכרה משאר חבריה ולומדת לפתח אופי משלה.
בעבר, איימי הייתה שוטרת סיור במחלק 64, אך ביקשה לעבור למחלק 9-9 לאחר שמפקדה הקודם תקף אותה מינית זמן קצר לאחר מינוייה כבלשית. איימי שמרה בסוד על האירוע מחשש שחשיפתו תהרוס את הקריירה שלה, אך בהמשך היא נפתחת מול ג'ייק בזמן שהם חוקרים תקיפה מינית ביחד.
בפרק האחרון בעונה הראשונה, ג'ייק מתוודה בפני איימי על רגשותיו, אך היא דוחה אותו מאחר שהיא לא רוצה לנהל רומן עם קולגה. כשג'ייק ואיימי נאלצים להוביל אסיר למעצר ולבלות את הלילה לפני כן במלון, מתברר שאיימי מרגישה גם היא רגשות רומנטיים כלפי ג'ייק ובעקבותיהם היא נפרדת מבן זוגה דאז, השוטר טדי וולס (קייל בורנהיימר (אנ')). למרות הכל, השניים פותחים במערכת יחסים ובהמשך הם עוברים לגור ביחד ואף מתארסים. השניים לבסוף מתחתנים בסוף העונה החמישית בתחנה בטקס שאותו הולט הנחה. בעונה השביעית, איימי נכנסת להיריון ויולדת את בנם שלה ושל ג'ייק, מקליין "מאק" פראלטה-סנטיאגו.
בסוף העונה השלישית, איימי נכנסה לכלא כסוכנת סמויה בהיריון במטרה להתחבר עם אסירה אחרת. במקור, השחקנית מליסה פומרו אכן הייתה בהיריון והפרק נעשה במטרה להסתיר את הדבר מהצופים. כאשר מליסה פומרו הייתה בהיריון שני, הוסבר במסגרת העלילה שהיא וג'ייק מצפים לילד.
במסגרת רצונה להפוך לקפטנית הכי צעירה במשטרה, איימי עוברת את מבחן הדרגה והופכת לסמלת. מאז, סנטיאגו לבושה במדי משטרה כחולים (בשונה מהבלשים שלבושים בבגדים אזרחיים) ומפקדת על יחידה של שוטרים במדים. בעונה השמינית ותודות לעבודתה הרבה, תוכנית לשיקום תדמית המשטרה אותה היא יצרה מוטמעת ברחבי כל תחנות המשטרה בניו יורק והיא הופכת למנהלת התכנית והולט הופך לקפטן התכנית בהתאמה. בעקבות עבודתה החדשה ובעיות בלוח הזמנים, ג'ייק מחליט להתפטר מהמשטרה במטרה לגדל את בנם בבית.
בעונה השישית, מוסבר שלאיימי מערכת יחסים טעונה עם אחיה, דייוויד (לין-מנואל מירנדה) שגם הוא שוטר ומצטיין בכל דבר שאיימי עושה. למרות זאת, השניים מתפייסים לאחר שהיא וג'ייק עוזרים לדייוויד לנקות את שמו לאחר שנחשד כסוחר סמים. חלק מתחביבייה של איימי כוללים פתירת תשבצים והשתתפות בערבי טריוויה. איימי היא מעמתת מוכשרת ובעלת אלרגיה לכלבים.
| --- | --- |
 תוכנית טלוויזיה:  ברוקלין תשע-תשע
 הופעה ראשונה:  הפרק הראשון (אנ')
 הופעה אחרונה:  היום האחרון (אנ')
 מספר הופעות:  152 פרקים
 יוצרים:  דן גור מייקל שור
 גילום הדמות:  ג'ו לו טרוליו
 מידע
 כינויים:  בויל צ'אק (מכונה כך על ידי אדריאן פימנטו)
 סטטוס:  בזוגיות
 גזע:  בן אדם
 מין:  זכר
 מקצוע:  בלש משטרה
 נטייה:  טוב
 חברה בקבוצה:  מחלק 9-9
 אזרחות:  אמריקאית
 מקום מגורים:  ניו יורק
 דמויות קשורות
 משפחה:  לין בויל (אב) דרלין לינטי (אם חורגת לשעבר) ג'נביב מירן קרטר (בת זוג) ניקולאז' בויל (בן מאומץ) שבט בויל (כל משפחת בויל) ג'ינה לינטי (אחות למחצה לשעבר)
 חברים:  ג'ייק פראלטה איימי סנטיאגו רוזה דיאז טרי ג'פורדס ריימונד הולט נורם סקאלי מייקל היצ'קוק